Die wêreld in foto's – 26 Februarie 2020 | Maroela Media
'n Voorstander van die People's Justice Party dra 'n gesigmasker met die nasionale vlag op buite die nasionale paleis in Kuala Lumpur, Maleisië. Die regerende alliansie van Maleisië het hierdie week in duie gestort nadat die 94-jarige premier, Mahathir Mohamad, bedank het en tientalle wetgewers weggebreek het in 'n poging om 'n nuwe regering saam te stel. (Foto: Vincent Thian, AP)
'n Tibettaanse man wat in ballingskap is, slaap voor sy optrede by die Tibettaanse Nuwejaarsvieringe in Kathmandu, Nepal. (Foto: Niranjan Shrestha, AP)
Brandweermanne blus 'n vuur by die Gokul Puri-bandemark in Nieu-Delhi, Indië. Minstens 20 mense is dood sedert konflik tussen Hindoes en Moslems oor 'n omstrede burgerskapswet drie dae gelede uitgebreek het. (Foto: Manish Swarup, AP)
'n Vrou met 'n masker op loop oor 'n voetoorgang in Tokio, Japan. Shinzo Abe, premier van Japan, het gevra dat groot sport- of kultuurbyeenkomste vir die volgende twee weke gekanselleer of uitgestel word weens die Covid-19-uitbreking. (Foto: Jae C. Hong, AP)
'n Betoger skop 'n traangasblik wat die polisie tydens konflik in Karava, Griekeland, gegooi het. Plaaslike owerhede het 'n 24-uur-protesoptog beplan teen die regering se planne om 'n nuwe aanhoudingsentrum vir migrante op twee Griekse eilande in die ooste te vestig. (Foto: Michael Varaklas, AP)